මධූෂ්ටද සමයං සමග ප්‍රශ්නයක් තිබිණ. ඒ සමයං කොස්ගොඩ සුජීලාගේද සහාය ඇතිව දකුණේද කුඩු පාතාලයේ කටයුතුවලට අතගසා තිබීම නිසාය. එහෙත් මේ දෙකම මධූෂ්ට සමයං ඝාතනය කිරීමට තරම් ප්‍රබල හේතු නොවිණ. ඒ නිසා ඒ ගැටුමේ ගිනි පුපුරු මද කලකට අළුයට සැඟවිණ. කැලෑවේ රජා තමන් කියලා හිතට ගත්ත නරියා මෙන් සමයංද කඩුවෙල පාතාලයේ රජකම හිතට ගෙන කටයුතු කළේය. එයට කඩුවෙල භූමිය ද නැත්නම් හිරගෙදරද කියා වෙනසක් තිබුණේ නැත. හිරේ සිටිය දී ඔහු කුඩුවලින් මෙන්ම කප්පම් ගැනීමෙන් ද ඉපයූ ධනය අතදිග හැර වියදම් කරමින් ඇප ලබාගත නොහැකිව සිටි අයට ඇප ලබාගැනීමට සහය වුණේය. ඔවුන්ගේ ගෙවල්වලට විය පැහැදම් කළේය. ඒ නිසා සමයං වෙනුවෙන් ඔවුහු බැඳී සිටියහ. සමයං කියන්නේ කුමක්ද? ඒ දේ කරන්නට ඔවුහු සැදී පැහැදී සිටියහ. මේ තමන්ගේ සාමාජිකත්වය වැඩි වර්ධනය වෙද්දී සමයං රජාට ඇඳීම තවත් හොඳට කරගෙන ගියේය. ඔහු දිගටම රිමාන්ඩ් සිර මැදිරියට පැමිණෙන අයට බලපෑම් කරමින් තමන්ගේ ගොඩට එකතු කරගැනීමට වෑයම් කළේය.
සමයං දකුණේ කුඩු පාතාලයේ කටයුතුවලට අතගැසුවේ කාගේ සහය ඇතිවද?
කොස්ගොඩ සුජීලාගේද සහාය ඇතිව